Vanessa Arauz
Vanessa Arauz León (alizaliwa 5 Februari 1989) ni meneja wa mpira wa miguu wa Ecuador na alikuwa kocha mkuu wa timu ya wanawake ya klabu ya Colo-Colo nchini Chile hadi mwaka 2020. Alikuwa kocha mkuu wa timu ya taifa ya Ecuador katika Kombe la Dunia la Wanawake la FIFA mwaka 2015 akiwa na umri wa miaka 26, ambapo aliajiriwa akiwa na umri wa miaka 24, na kuweka rekodi ya dunia ya kuwa kocha mdogo zaidi katika Kombe la Dunia la FIFA la Wanaume au Wanawake. Katika Kombe la Dunia la FIFA la mwaka 2015, timu ya Ecuador ilimaliza ya mwisho, ikiwa imeweka bao moja tu. Ingawa mashirikisho mengi huenda yakamfuta kazi kocha baada ya matokeo duni kama hayo, hususan kocha mwanamke, kwa kushangaza shirikisho liliendelea kumwajiri Arauz katika programu ya mpira wa miguu ya wanawake kwa ngazi zote. Kufikia mwaka 2017, alikuwa akifundisha timu zote za wanawake za shirikisho na aliteuliwa kuwa mwalimu rasmi na CONMEBOL. Katika nafasi hiyo, Arauz alisafiri kutoa msaada na mafunzo kwa programu za mpira wa miguu ya wanawake katika Amerika Kusini yote. Kupitia juhudi za shirikisho, Arauz alithibitisha kuwa ni kielelezo cha mabadiliko ndani ya Amerika ya Kusini na haki za wanawake, hususan katika mpira wa miguu..